  Майя Бывальцева 22-тӥ инвожолы Удмуртиын коронавирус инфекциен черлан 18 выль учырез пусйизы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Висёнэз Ижкарын укмыс улӥсьёслэсь, Можгаын вить муртлэсь, Пичи Пурга но Алнаш ёросъёсын быдэн кык адямилэсь шараязы. Жаляса верано, 73 аресъем кышномурт улонысь кошкиз. Эмчиос эшшо 16 адямиез йӧнатӥзы, бурмемъёслэн оглом лыдзы – 820 адями Александр Бречалов, Удмуртилэн тӧроезТа дырлы Удмуртиын выль коронавирус инфекциен черлан 1 сюрс 272 учыр лабораториосын зэматэмын. Черламъёс 30 муниципал кылдытэтысь 160 улон интыосын пусъемын.  Тегъёс: Тазалык Ижкар висён Удмуртия коронавирус АлександрБречалов  